STARBUCKS และ MCDONALD’S กระทบแค่ไหนจาก COVID-19
การแพร่ระบาดของ COVID-19 ขยายเป็นวงกว้างไปทั่วโลกแล้ว และคงปฏิเสธไม่ได้ว่าคนจะออกจากบ้านกันน้อยลง  ธุรกิจที่ได้รับผลกระทบมากที่สุดจากเหตุการณ์นี้ คงหนีไม่พ้นธุรกิจเชนร้านอาหาร ที่มีสาขาเป็นจำนวนมากอย่างสตาร์บัคส์และแมคโดนัลด์
14 มี.ค. 2563

STARBUCKS และ MCDONALD’S กระทบแค่ไหนจาก COVID-19 /โดย ลงทุนแมน
การแพร่ระบาดของ COVID-19 ขยายเป็นวงกว้างไปทั่วโลกแล้ว และคงปฏิเสธไม่ได้ว่าคนจะออกจากบ้านกันน้อยลง
ธุรกิจที่ได้รับผลกระทบมากที่สุดจากเหตุการณ์นี้
คงหนีไม่พ้นธุรกิจเชนร้านอาหาร ที่มีสาขาเป็นจำนวนมากอย่างสตาร์บัคส์และแมคโดนัลด์
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
นับตั้งแต่ต้นปีจนถึงวันที่ 10 มีนาคม 2563 มูลค่าของสตาร์บัคส์และแมคโดนัลด์ ลดลงไปเกือบล้านล้านบาท
มูลค่าสตาร์บัคส์ลดลงกว่า 666,803 ล้านบาท
มูลค่าแมคโดนัลด์ลดลงกว่า 332,143 ล้านบาท
เพราะว่า คนออกจากบ้านทานอาหารกันน้อยลง ในขณะที่ร้านอาหารจำเป็นต้องมีหน้าร้าน จ่ายค่าเช่า จ่ายค่าพนักงาน ซึ่งล้วนแล้วแต่เป็นค่าใช้จ่ายที่ไม่อาจหลีกเลี่ยงได้
ทั้ง 2 แบรนด์มีลักษณะธุรกิจที่คล้ายกัน กล่าวคือพวกเขาดำเนินกิจการร้านอาหารด้วยตัวเอง และขายแฟรนไชส์ไปด้วย
สตาร์บัคส์มีสาขาทั่วโลก 31,256 สาขา 
เป็นสาขาที่ดำเนินกิจการเองจำนวน 15,834 สาขา คิดเป็น 51%
และสาขาที่สตาร์บัคส์ออกใบอนุญาตให้จำนวน 15,422 สาขา คิดเป็น 49%
ในส่วนของรายได้นั้น
สาขาของสตาร์บัคส์เองทำรายได้สูงถึง 677,343 ล้านบาท
รายได้จากร้านที่สตาร์บัคส์ให้แฟรนไชส์ 90,374 ล้านบาท
หลังจากที่มีการปิดร้านสตาร์บัคส์ในจีนไปกว่า 2,000 สาขาจากทั้งหมดเกือบ 4,300 สาขาในจีน 
ในตอนนี้กว่า 85% ของสาขาทั้งหมดได้กลับมาเปิดอีกครั้ง
ในขณะที่สาขาในญี่ปุ่น เกาหลีใต้ และอิตาลี บางส่วนยังคงปิดให้บริการชั่วคราว
นอกจากนี้สาขาใหม่ที่มีแผนจะเปิดในปีนี้ ก็ได้เลื่อนออกไปปีหน้า
เรื่องนี้ทำให้รู้ว่า แม้สตาร์บัคส์จะเป็นบริษัทที่มีการเติบโตทางธุรกิจที่แข็งแกร่ง มีสาขากระจายอยู่ทั่วโลก แต่ในช่วงวิกฤติการระบาดของเชื้อไวรัส จุดแข็งก็กลายเป็นจุดอ่อนได้เช่นกัน
สตาร์บัคส์จึงต้องหาทางลดค่าใช้จ่ายของร้านค้าลงให้มากที่สุด
ทางด้านแมคโดนัลด์นั้น
มีสาขาทั้งหมด 37,855 สาขาทั่วโลก
เป็นร้านที่ดำเนินกิจการเองเพียง 2,770 สาขา คิดเป็น 7%
และเป็นสาขาแฟรนไชส์จำนวน 35,085 สาขา คิดเป็น 93%
เมื่อเทียบกันแล้ว สัดส่วนแฟรนไชส์ของแมคโดนัลด์ 93% นั้นมากกว่าสัดส่วนแฟรนไชส์ของสตาร์บัคส์ที่ 49% อย่างชัดเจน
แมคโดนัลด์มีรายได้รวม 661,817 ล้านบาท 
ซึ่งมาจากยอดขายที่ดำเนินกิจการเอง 315,270 ล้านบาท
และค่าธรรมเนียมจากการขายแฟรนไชส์ ค่าลิขสิทธิ์ และบริษัทในเครือต่างประเทศ 346,547 ล้านบาท
แฟรนไชส์ของแมคโดนัลด์นั้นปกติแล้วจะมีอายุ 20 ปี โดยทั่วไปทางบริษัทจะเป็นผู้ถือครองที่ดิน อาคาร และสัญญาเช่าระยะยาวไว้เอง
ส่วนผู้ซื้อแฟรนไชส์จะต้องจ่ายในส่วนแบ่งรายได้ ค่าเช่า อุปกรณ์ ป้าย ที่นั่งทานอาหาร และการตกแต่งร้านค้า
จากข้อมูลเหล่านี้จะเห็นได้ว่าตัวแมคโดนัลด์อาจจะไม่ได้รับผลกระทบโดยตรง ซึ่งอาจได้รับผลกระทบเล็กน้อยจากส่วนแบ่งรายได้ที่น้อยลง แต่โดยรวมภาระหนักจะไปตกอยู่ที่ผู้ซื้อแฟรนไชส์มากกว่า..
เมื่อเปรียบเทียบทั้ง 2 แบรนด์ในแง่ของธุรกิจแฟรนไชส์แล้ว แมคโดนัลด์จะดูไม่เหนื่อยเท่าสตาร์บัคส์ เพราะเกือบทุกสาขาแมคโดนัลด์ไม่ได้ลงทุนเอง
จะเห็นได้จากราคาหุ้นแมคโดนัลด์ลงไปแค่ 6.6% ตั้งแต่ต้นเดือนกุมภาพันธ์ ในขณะที่หุ้นสตาร์บัคส์ลดลงไปมากถึง 16.5%
ที่น่าสนใจคือ ตลาดรวมซึ่งวัดโดยดัชนีดาวโจนส์ลงไป 11.5% แสดงว่าแมคโดนัลด์ทำได้ดีกว่าตลาดเสียอีก
จากเรื่องนี้บอกอะไรเราบ้าง? เกี่ยวกับธุรกิจประเภทนี้
ในวันที่เราคิดว่า เราปิดความเสี่ยงดีแล้ว ด้วยการกระจายไปในหลายๆ ประเทศ
แต่ก็ยังมีสิ่งที่คิดไม่ถึงว่า
จะส่งผลกระทบได้พร้อมๆ กันทั่วโลกอย่างโรคระบาด
การเตรียมพร้อมรับมือกับสถานการณ์ที่เลวร้ายที่สุดเป็นสิ่งที่ทุกบริษัทต้องคำนึงถึง
และสำหรับสิ่งที่เกิดขึ้นกับ สตาร์บัคส์ และ แมคโดนัลด์ ก็น่าสนใจ
การที่แมคโดนัลด์ได้รับผลกระทบน้อยกว่าก็เพราะว่า
แมคโดนัลด์ได้วางแผนที่จะไม่รับความเสี่ยงไว้เองตั้งแต่แรก
เกือบทุกสาขาของแมคโดนัลด์เป็น “การให้แฟรนไชส์”
ซึ่งก็ดูเหมือนเป็นกลยุทธ์ที่ถูกต้อง ที่เห็นผลได้ชัดในยามที่เกิดเหตุการณ์ไม่คาดคิดเช่นนี้
ส่วนคนที่ได้รับผลกระทบหนักหน่อยในช่วงนี้
กลับเป็นคนที่ขอแฟรนไชส์ สตาร์บัคส์ และ แมคโดนัลด์ นั่นเอง..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-Starbucks Annual Report 2019
-McDonald’s Annual Report 2018		 
-
-
-